24.2.2022
MT
Il-Ġurnal Uffiċjali tal-Unjoni Ewropea
L 45/1415 IL-KUMMISSJONI PROĠETTI PILOTA
KAPITOLU PP 02 — INVESTIMENTI STRATEĠIĊI EWROPEJ (ikompli) PP 02 21
(ikompli)
PP 02 21 05
(ikompli) Wara sena tal-pandemija tal-COVID-19, bil-konsegwenzi soċjoekonomiċi kollha tagħha minbarra t-telf devastanti ta' ħajjiet, kien hemm impatti ovvji fost ċerti aspetti tas-suq tax-xogħol, b'tranżizzjoni lejn kultura tat-telexogħol.
Jekk ċerti aspetti tax-xejriet tat-telexogħol jinżammu, kemm għas-setturi pubbliċi kif ukoll privati, dan jista' joħloq ammont sinifikattiv ta' individwi u familji li jikkunsidraw li jgħixu f'żoni rurali, sabiex jibbenefikaw minn kwalità ta' arja iktar nadifa, kuntratt aktar mill-qrib man-natura u ambjent inqas storbjuż.
Jekk tali trasferiment isirx jew le jista' jkun dipendenti ħafna fuq jekk huma jkunux żgurati mobbiltà li ma tkunx neċessarjament dipendenti fuq l-użu ta' karozza privata sabiex ikunu jistgħu jivvjaġġaw għal żona urbana meta x-xogħol jeħtieġ hekk jew biex jissodisfaw il-ħtiġijiet ta' kuljum fi ħdan ir-reġjun.
Dan, flimkien mal-ħtiġijiet diġà eżistenti għall-popolazzjoni li attwalment qed tgħix fiż-żoni rurali biex ikunu jistgħu jkomplu jwettqu l-attivitajiet ekonomiċi eżistenti tagħhom filwaqt li jnaqqsu l-marka tal-karbonju tagħhom, jeħtieġ aktar soluzzjonijiet sostenibbli fil-livell rurali, permezz tal-użu u l-iżvilupp ulterjuri ta' soluzzjonijiet ta' mobbiltà intelliġenti u kondiviżi.
Dawn tal-aħħar jistgħu jkunu estremament utli wkoll fid-dawl tad-domanda dejjem akbar għall-ekoturiżmu rurali, li komponent wieħed tiegħu huwa li jsir użu mill-iktar mezz sostenibbli ta' vjaġġar biex wieħed jasal għad-destinazzjoni u jiċċaqlaq fi ħdan ir-reġjun.
Fid-dawl ta' dan kollu, huwa kruċjali mill-punt tal-politika pubblika li wieħed ikun konxju tax-xenarju attwali u l-opportunità doppja li dan jirrappreżenta kemm fil-mitigazzjoni u anki fit-treġġigħ lura tat-tendenza attwali tależodu rurali, li aggrava l-iżbilanċi territorjali bejn in-nodi urbani u ż-żoni remoti, filwaqt li jiġi żgurat li t-trasport rurali wkoll, li illum il-ġurnata huwa dipendenti ħafna fuq il-fjuwils fossili, jikkontribwixxi għall-isforzi f'waqthom ta' tnaqqis tal-emissjonijiet mitluba mil-Liġi Ewropea dwar il-Klima.
F'dan ir-rigward, huwa importanti li jiġi enfasizzat li t-trasport huwa responsabbli għal kwart tal-emissjonijiet totali u huwa fil-fatt is-settur prinċipali li ma rnexxielux inaqqashom fl-aħħar deċennji, u dan irendi l-proġett f'kull wieħed mill-komponenti tiegħu kruċjali, u b'mod partikolari billi tiġi preferuta tranżizzjoni modali.
Filwaqt li jibqa' jinżamm il-bżonn ta' għanijiet strutturali u inizjattivi konkreti assoċjati proposti fil-proposta oriġinali (jiġifieri aktar disponibbiltà u konnettività mat-trasport pubbliku u l-linji ta' vjaġġar, kif ukoll soluzzjonijiet kooperattivi koordinati biex tiżdied il-frekwenza tal-passaġġi fir-reġjuni muntanjużi b'densità baxxa ta' rħula, fost oħrajn) u b'mod partikolari li jsir progress fir-rigward tal-opportunitajiet li d-diġitalizzazzjoni u t-tranżizzjoni diġitali mmirata joffru għall-vjaġġi minn bieb għal bieb u mobbiltà sostenibbli u intelliġenti, pereżempju f'termini talkondiviżjoni ta' roti elettriċi jew il-car pooling anki fil-livell rurali, huwa possibbli li tali għanijiet jiġu promossi permezz ta' soluzzjonijiet sempliċi u kreattivi, bħall-użu ġeneralizzat tal-hekk imsejħa "Mitfahrerbänke" (bankijiet għall-passiġġieri li jipparteċipaw għall-kondiviżjoni ta' vetturi), sostnuti mill-programm LEADER.
Fil-fatt dawn huma bankijiet ddeżinjati u mqiegħda b'mod speċifiku fil-villaġġi biex jiffaċilitaw rotot li rarament jintużaw mit-trasport pubbliku, u joffru soluzzjonijiet ta' mobbiltà li huma kemm strutturali kif ukoll puntwali (pereżempju f'termini talekoturiżmu) u b'hekk jippromwovu l-kultura kondiviża ta' mobbiltà u b'hekk jipproteġu l-ambjent.
Bħala konklużjoni, lil hinn minn ideat għall-elementi addizzjonali possibbli u konkreti, huwa importanti li dan il-proġett jingħata l-kontinwità, peress li l-proċess ta' politika tal-UE fil-qasam tal-mobbiltà sostenibbli f'żoni rurali għadha fi stadju bikri ta' żvilupp.
Il-proġett pilota għalhekk se jkompli jiffoka fuq il-bżonnijiet tal-mobbiltà interkonnessa b'proġetti li diġà qed iseħħu, fosthom "rħula intelliġenti", "SMARTA" u oħrajn, u se jiffoka b'mod partikolari fuq il-potenzjal ta' rkupru taż-żoni rurali u remoti fil-perjodu ta' wara l-COVID-19.
Kif intqal, għandu jżomm il-mira tiegħu li jfittex kif l-aħjar jorganizza u jiżviluppa ż-żoni rurali bis-soluzzjonijiet ta' mobbiltà tagħhom biex jkun hemm konnessjoni bla xkiel u bl-aktar mod sostenibbli mal-agglomerazzjonijiet urbani l-aktar fil-qrib, kif ukoll mal-irħula ġirien.
F'dan is-sens, abbażi tas-suċċess ta' SUMPs fil-kuntest urban, l-istabbiliment tal-ekwivalenza rurali tal-pjanijiet ta' mobbiltà rurali sostenibbli u integrattiva tista’ tiġi kkunsidrata.